open-index/open-wikipedia-markdown huggingface dataset:
Μαρία Τζομπανάκη

Η **Μαρία Τζομπανάκη** (Χανιά, 5 Φεβρουαρίου 1956) είναι Ελληνίδα ηθοποιός και σκηνοθέτης.

## Βιογραφία
### Νεανικά χρόνια
Γεννήθηκε στα Χανιά στις 5 Φεβρουαρίου 1956, όπου και μεγάλωσε, με καταγωγή από το χωριό Μαργαρίτες Μυλοποτάμου.

Το 1975, σε ηλικία 19 ετών, στέφθηκε Αναπληρωματική Μις Ελλάς στα καλλιστεία εκείνου του έτους.

### Επαγγελματική σταδιοδρομία
Σπούδασε υποκριτική στη Δραματική Σχολή του Εθνικού Θεάτρου, χορό, τραγούδι και κλασική κιθάρα. 

Στην τηλεόραση έχει εμφανιστεί στις σειρές Οι Πανθέοι, Η Τελευταία Νύχτα της Γης, Λάουρα, Οι αξιόπιστοι, Το γυμνό κορίτσι, Ουράνιο τόξο, Δεσμώτες, Παρακαμπτήριος, Άνω κάτω το Σαββάτο, Τμήμα Ηθών, Ρίχτερ Μιούζικ, Τολμηρές ιστορίες, Οι αγνοημένοι, Ανατομία ενός εγκλήματος, Το μάτι του φιδιού, Μαγική Νύχτα, Ο ιός του πατέρα, Εκείνες κι εγώ, Διπλή αλήθεια, Και οι παντρεμένοι έχουν ψυχή, Το φτερούγισμα του γλάρου, Ο Ιούδας φιλούσε υπέροχα, Μια φορά στα χίλια χρόνια, Ποτέ δεν είναι αργά, Τα παιδιά της Νιόβης, Οι Μάγισσες της Σμύρνης, Το Κόκκινο Δωμάτιο, Όμικρον Θετικό, Σημεία και Τέρατα, Σασμός και Το σπίτι δίπλα στο ποτάμι

Έχει σκηνοθετήσει τη Συμφωνική Ορχήστρα της Σόφιας και πλήθος θεατρικών παραστάσεων. 

Διδάσκει υποκριτική, σωματική έκφραση του θεατρικού λόγου και πολιτισμική αγωγή του σύγχρονου ηθοποιού.

### Πολιτική σταδιοδρομία και κοινωνικό έργο
Από το 2002 έως το 2010 υπήρξε δημοτική σύμβουλος στην Δήμο Αθηναίων. Διετέλεσε αντιδήμαρχος στη Σχολική Μέριμνα, Πρόεδρος Ανάπτυξης και Στρατηγικής, Πρόεδρος Κοινωνικής Ευθύνης και υπεύθυνη ευρωπαϊκών προγραμμάτων και ανέλαβε επίσης την αναβάθμιση και λειτουργία των δημοτικών κινηματογράφων. Εξελέγη αντιπρόεδρος της Παγκρητίου Ενώσεως το 2000. Είναι πρόεδρος της ΜΚΥΟ "ORFEUS" και δημιουργός του Πολιτιστικού Κέντρου Πράσινου Τουρισμού "ΜΑΡΓΑΡΙΤΕΣ" που ενοποιήθηκε με την "ORFEUS".

## Προσωπική ζωή
Γνωρίστηκε με τον ηθοποιό Ντίνο Αυγουστίδη στα γυρίσματα της σειράς «Το γυμνό κορίτσι». Παντρεύτηκαν στις αρχές του 1985. Τον Ιούνιο της ίδιας χρονιάς, ήρθε στη ζωή ο γιος τους, Ορφέας, που είναι επίσης ηθοποιός. Χώρισαν το 1998. Το 2001 παντρεύτηκε τον Νίκο Κωνσταντινίδη, με τον οποίο χώρισαν το 2007. Το 2016 παντρεύτηκε τον χημικό μηχανικό και στέλεχος φαρμακευτικών εταιριών Γιάννη Βάλβη.

Ζει μεταξύ Ελβετίας, Κρήτης και Αθήνας.

## Φιλμογραφία

## Θέατρο

## Παραπομπές


Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Γενική Διεύθυνση Ασφάλειας Ακτών (Τουρκία)

Η **Γενική Διεύθυνση Ασφάλειας Ακτών** (τουρκικά: *Kıyı Emniyeti Genel Müdürlüğü*, KEGM) συστάθηκε από την Τουρκική Δημοκρατία με απόφαση του Υπουργικού Συμβουλίου, στις 12 Μαΐου του 1997, ως Γενική Διεύθυνση και κρατικός Οργανισμός. Αποστολή της υπηρεσίας είναι να βοηθήσει και να βελτιώσει την ασφάλεια της ναυσιπλοΐας εντός των τουρκικών χωρικών υδάτων.

## Αρμοδιότητες
Βασικές αρμοδιότητες του οργανισμού είναι οι εξής:
* Έρευνα και διάσωση
* Διάσωση και ρυμούλκηση
* Υπηρεσίες Κυκλοφορίας Σκαφών στα Τουρκικά Στενά (TSVTS)
* Βοηθήματα ναυσιπλοΐας (φάροι, σημαντήρες, διαφορικό GPS, ραδιογωνιόμετρο, κ.λπ.)
* Θαλάσσια επικοινωνία
* Αντιμετώπιση διαρροών πετρελαίου κατά τη διάρκεια επιχειρήσεων διάσωσης ή σε περίπτωση έκτακτης ανάγκης.

## Παραπομπές


## Εξωτερικοί σύνδεσμοι
* 

Α
Ζαν-Εντ Μωρίς

Ο **Ζαν-Εντ Μωρίς** είναι ποδοσφαιριστής από την Αϊτή, γεννημένος στη Γαλλία. Αγωνίζεται στη θέση του επιθετικού και είναι γνωστός για την ταχύτητα και την ακρίβεια του.

## Καρίερα
Ξεκίνησε από τις ακαδημίες της ΟΣ Αλφορβίλ και ακολούθως αποκτήθηκε από την Παρί Σεν Ζερμέν. Ανήκε στην ομάδα 6 χρόνια, ενώ σε δύο περιόδους δόθηκε δανεικός στην ΡΚ Λανς και στη Λε Μαν ΦΚ. Το 2014 αποκτήθηκε από την ινδική Τσεναγίν ενώ το 2015 από τη Νέα Σαλαμίνα Αμμοχώστου.

## Διεθνής καρίερα
Συμμετέχει στην Εθνική Αϊτής από το 2011, έχοντας 18 συμμετοχές και πετύχει 10 γκολ.

## Παραπομπές


## Πηγές
* Έρχεται ο Ζαν-Εντ Μωρίς

## Εξωτερικοί σύνδεσμοι
* Προφίλ στην ιστοσελίδα της Παρί Σεν Ζερμέν 
* Προφίλ στην ιστοσελίδα της LFP
* Στατιστικά

Κατηγορία:Γάλλοι ποδοσφαιριστές
Κατηγορία:Αϊτινοί ποδοσφαιριστές
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Λε Μαν ΦΚ
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Εθνικής Αϊτής
Κατηγορία:Ποδοσφαιριστές Τσεναϊγίν ΦΚ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ινδίας
Τσεναϊγίν ΦΚ

Η **Τσεναϊγίν** (ταμιλικά: சென்னையின், αγγλικά: *Chennaiyin*) είναι ινδική ποδοσφαιρική ομάδα από την πόλη Τσεννάι στο Ταμίλ Ναντού. Η ομάδα διεξάγει τους εντός έδρας αγώνες της στο Στάδιο Τζαβαχαρλάλ Νεχρού, χωρητικότητας 50.000 θεατών. Μετέχει στο πρωτάθλημα της Ινδικής Σούπερ Λιγκ.

## Ιστορία
### Προέλευση
Όταν ιδρύθηκε η Ινδική Σούπερ Λιγκ (ISL) το 2014, η πόλη Τσεννάι ήταν μία από τις εννέα προτεινόμενες πόλεις για προσφορά δικαιόχρησης. Ωστόσο, στις 11 Απριλίου 2014 αναφέρθηκε ότι ο κύριος ενδιαφερόμενος της Τσεννάι, μια κοινοπραξία υπό την ηγεσία του Σουνίλ Γκαβάσκαρ, θα παραιτούνταν λόγω δεσμεύσεων με το Συμβούλιο Ελέγχου για το Κρίκετ στην Ινδία. Στη συνέχεια, τον Αύγουστο του 2014, δύο μήνες πριν από την αγωνιστική περίοδο του 2014, οι ιδιοκτήτες της Sun Group από την Μπανγκαλόρ αποσύρθηκαν λόγω διαφωνιών με τους διοργανωτές. Αρχικά αναφέρθηκε ότι οι διοργανωτές της ISL αναζητούσαν ενδιαφερόμενους ως νέους ιδιοκτήτες για τη δικαιόχρηση της Μπανγκαλόρ πριν αποκαλυφθεί ότι ο Ρόνι Σκρουβάλα και ο ηθοποιός Αμπισέκ Μπατσάν θα προσχωρούσαν μαζί για μια ομάδα της Τσεννάι αντί για τη δικαιόχρηση της Μπανγκαλόρ.

### Ίδρυση
Στις 14 Αυγούστου 2014, αναφέρθηκε ότι οι αξιωματούχοι της ISL επιθεωρούσαν το Στάδιο Τζαβαχαρλάλ Νεχρού στην Τσεννάι για την προτεινόμενη ομάδα. Τέλος, η ομάδα προσφέρθηκε από τους ηθοποιούς Αμπισέκ Μπατσάν και Βιτά Ντάνι. Στις 12 Σεπτεμβρίου 2014, ο νικητής του Παγκοσμίου Κυπέλλου με την Ιταλία, Μάρκο Ματεράτσι, προσλήφθηκε ως παίκτης - προπονητής. Στη συνέχεια, στις 6 Οκτωβρίου 2014, ο Ινδός αρχηγός του κρίκετ, Μαχέντρα Σινγκ Ντόνι, έγινε συνιδιοκτήτης του συλλόγου. Η ομάδα παρουσίασε επίσημα τη φανέλα της στις 9 Οκτωβρίου 2014. Ανακοινώθηκε επίσης ότι ο όμιλος ανάπτυξης ακίνητης περιουσίας Ozone Group θα ήταν ο κύριος χορηγός στη φανέλα για τη συγκεκριμένη περίοδο.

## Επιτυχίες
.

* **[[Ινδική Σούπερ Λιγκ]]**
::Πρωταθλήτρια (2): 2015, 2017–18

## Παραπομπές


## Εξωτερικοί σύνδεσμοι
* 


Κατηγορία:Ιδρύσεις ποδοσφαιρικών ομάδων το 2014
Άκης Φλωρεντής

Ο **Άκης Φλωρεντής** του Σολομώντος, ήταν Έλληνας ηθοποιός εβραϊκής καταγωγής. Γεννήθηκε στην Αθήνα ως **Μπαρούχ Φλωρεντίν** στις 6 Ιανουαρίου 1955. Σπούδασε στη Δραματική Σχολή του Εθνικού Θεάτρου, ενώ σπούδασε και μουσική. Είχε πάρει μέρος σε πολλές βιντεοταινίες και είχε γράψει τη μουσική σε ορισμένες ταινίες. Τα τελευταία χρόνια έπαιζε κιθάρα, πιάνο και ακορντεόν σε γνωστό κέντρο της Πλάκας, ενώ ήταν και καλός τραγουδιστής. Ο θάνατος τον βρήκε στις 8 Φεβρουαρίου 2015 σε ηλικία 60 ετών κι ενώ νοσηλευόταν επί 10 ημέρες σε νοσοκομείο της Αθήνας. Κηδεύτηκε στο Εβραϊκό Νεκροταφείο της Νίκαιας την επόμενη μέρα.

## Φιλμογραφία

## Παραπομπές


Κατηγορία:Έλληνες εβραϊκής καταγωγής
Κατηγορία:Έλληνες ηθοποιοί κινηματογράφου
Κατηγορία:Έλληνες συνθέτες μουσικής ταινιών
Κατηγορία:Απόφοιτοι της Δραματικής Σχολής του Εθνικού Θεάτρου
Κορόγκουε

Το **Κορόγκουε** *(*'Korogwe*')* είναι μια πόλη στην Τανζανία, με πληθυσμό 68.308 το 2012. Είναι το κύριο κέντρο της Περιοχής Κορόγκουε *(Korogwe District)*, η οποία βρίσκεται εντός της Περιφέρειας Τάνγκα *(Tanga Region)*.

Η πόλη είναι η έδρα της Αγγλικανικής Επισκοπής στη Τάνγκα και έχει ένα καθεδρικό ναό αφιερωμένο στον Αρχάγγελο Μιχαήλ και όλους τους αγγέλους. Διαθέτει επίσης μια σχολή κατάρτισης εκπαιδευτικών και μια σειρά από σχολεία της δευτεροβάθμιας εκπαίδευσης.
Η περιοχή αποστραγγίζεται από τους παραποτάμους του Ποταμού Πανγκάνι *(Pangani River)*.

## Δημογραφία
Στην ευρύτερη περιοχή κυριαρχούν δύο φυλές οι Σάμπαα (*Sambaa*) και οι Ζιγκούα (*Zigua*).

## Ελληνική παρουσία
Στη δεκαετία του 1950, στην ευρύτερη περιοχή της πόλης του Κορόγκουε, υπήρχαν πολλά σχοινοκτήματα ελληνικής ιδιοκτησίας και στα οποία απασχολούνταν αρκετοί Έλληνες. Είναι αξιοσημείωτο, ότι τα δύο μοναδικά ξενοδοχεία στην πόλη, το *Korogwe Hotel* και το *Traveller's Inn*, ανήκαν αντιστοίχως στους Ιωάννη (Τζων) Παπατζών και Χάρη Χαροκόπο (εκ Κεφαλληνίας).

## Υγειονομική περίθαλψη
Το περιφερειακό νοσοκομείο Μαγκούνγκα είναι η βάση του Ερευνητικού Εργαστηρίου NIMR του Κορόγκουε *(NIMR Korogwe Research Laboratory)*. Το κτίριο (βλέπε σχετική φωτογραφία), σχεδιάστηκε από τον Δανό αρχιτέκτονα *Jakob Knudsen*. Δόθηκε μεγάλη προσπάθεια για την προσαρμογή του κτιρίου στο τοπικό περιβάλλον και στο κλίμα. Το κτίριο εγκαινιάστηκε επίσημα στις 19 Σεπτεμβρίου του 2008 και έκτοτε χρησιμοποιείται για την υποστήριξη δοκιμαστικών εμβολίων κατά της ελονοσίας.

## Μεταφορές
Το Κορόγκουε είναι μια οδική και σιδηροδρομική διασταύρωση, όπου οι διαδρομές από την Τάνγκα συνδέονται με αυτές από το Νταρ ες Σαλαάμ, προς τις βόρειες πόλεις της Αρούσα και του Μόσι, Κιλιμαντζάρο.

Αρχείο:Bundesarchiv Bild 105-DOA0646, Deutsch-Ostafrika, Usambara, Dorf Korogwe.jpg|Το Κορόγκουε (1906-1918).
Αρχείο:Road to Korogwe, with the Usambara Mountains. Tanzania.jpg|Ο κύριος δρόμος προς το Κορόγκουε, με φόντο τα Ουσαμπάρα Όρη.
Αρχείο:St. Michael's Cathedral, Korogwe.jpg|Ο Καθεδρικός Ναός του Αρχαγγέλου Μιχαήλ, Κορόγκουε.
Αρχείο:Korogwe 09.jpg|Το Πειραματικό Νοσοκομείο Μαγκούνγκα *(Magunga Hospital Laboratory)*, σχεδιασμένο από τον *Jakob Knudsen*.


## Δείτε επίσης
* Διοικητικές υποδιαιρέσεις της Τανζανίας
* Περιοχή Κορόγκουε

## Σημειώσεις

;Παραπομπές σημειώσεων


## Παραπομπές

* Korogwe District Homepage for the 2002 Tanzania National Census

## Εξωτερικοί σύνδεσμοι

* MSN Map - elevation = 301m
* The Charity Devon Aid - Korogwe ( DAK )

Κατηγορία:Κατοικημένες περιοχές στην Περιφέρεια Τάνγκα
Κατηγορία:Πόλεις της Τανζανίας
Yoshimi Battles the Pink Robots

Το "**Yoshimi Battles the Pink Robots**" είναι το δέκατο άλμπουμ των The Flaming Lips. Κυκλοφόρησε από την Warner Bros. Records στις 16 Ιουλίου του 2002. Χαρακτηρίζεται για τις επηρεασμένες από την ηλεκτρονική μουσική και ανακατεμένες με την ψυχεδέλεια ίντι ροκ συνθέσεις.Έχει ανακηρυχθεί "Χρυσό" από την RIAA. Το άλμπουμ πήρε εξαιρετικές κριτικές και έκανε αρκετές πωλήσεις με αποτέλεσμα η μπάντα να εισχωρήσει στο mainstream. Το άλμπουμ έγινε και μιούζικαλ το 2012.

Ο τίτλος ενδέχεται να αναφέρεται στη μουσικό Yoshimi P-We, μέλος των Boredoms, η οποία εμφανίζεται στο άλμπουμ. Κάποιοι έχουν θεωρήσει ότι το άλμπουμ είναι θεματικό αλλά η ιστορία της μάχης της Yoshimi είναι προφανής μόνο στα τέσσερα πρώτα κομμάτια.

Οι στίχοι αφορούν ως επί το πλείστον μελαγχολικούς συλλογισμούς για την αγάπη, τη θνησιμότητα, το τεχνητό συναίσθημα, τον πασιφισμό και την εξαπάτηση. 

## Κομμάτια
Όλα τα κομμάτια είναι γραμμένα από τους Flaming Lips (Wayne Coyne, Steven Drozd και Michael Ivins) εκτός από τα σημειωμένα

;Ειδική έκδοση DVD-Audio

## Συντελεστές
* Wayne Coyne – κιθάρα, φωνή, εξώφυλλο, μίξινγκ, παραγωγή
* Steven Drozd – κιθάρα, πλήκτρα, electronics, ντραμς, φωνητικά, μίξινγκ, παραγωγή
* Michael Ivins – μπάσο, πλήκτρα, φωνητικά, μίξινγκ, παραγωγή, επιπλέον μηχανικός
* Yoshimi P-We – φωνητικά
* Dave Fridmann – παραγωγή, μίξινγκ, προγραμματισμός, μηχανικός, mastering
* Scott Booker – παραγωγή
* Trent Bell – επιπλέον tracking
* Andy Taub – επιπλέον tracking
* George Salisbury – σχέδιο και layout
## Παραπομπές


Κατηγορία:Άλμπουμ του 2002
Ray (ταινία)

***Ray*** είναι αμερικανική βιογραφική δραματική ταινία του 2004 σε σκηνοθεσία του Τέιλορ Χάκφορντ και σενάριο του Τζέιμς Λ. Γουάιτ. Η ταινία είναι βασισμένη στην πραγματική ζωή του μουσικού και τραγουδιστή Ρέι Τσαρλς. Πρωταγωνιστεί ο Τζέιμι Φοξ στον ομώνυμο ρόλο. Επίσης, πρωταγωνιστούν οι Κέρι Ουάσινγκτον, Τέρενς Χάουαρντ και Κλίφτον Πόουελ.

Το κεντρικό θέμα της ταινίας είναι η ζωή του Ρέι Τσαρλς, απο την γέννησή του έως και τον θάνατό του. 

Η ταινία  κυκλοφόρησε στις κινηματογραφικές αίθουσες στις 29 Οκτωβρίου 2004. Απέσπασε κυρίως θετικά σχόλια από τους κριτικούς. Η ταινία επίσης προτάθηκε για διάφορα βραβεία, συμπεριλαμβανομένου 6 βραβεία Όσκαρ, δυο Χρυσές Σφαίρες και 4 βραβείο BAFTA .

## Πλοκή
Η ταινία εξιστορεί τον βίο και την πολιτεία του ιδιοφυούς μουσικού των Blues, της Jazz, της Soul και πρόδρομου του Rock’ n’ Roll, του μοναδικού Ray Charles.Η ταινία εξιστορεί την  δύσκολη παιδική του ηλικία και την τύφλωσή του σε ηλικία επτά ετών, το ξεκίνημα της καριέρας του στην Georgia, τον πολυτάραχο βίο του με τις εξαρτήσεις από γυναίκες και ναρκωτικά, καθώς και την  παγκόσμια καταξίωση του στο μουσικό στερέωμα.

## Ηθοποιοί και Χαρακτήρες
**[[Τζέιμι Φοξ]]* στον ρόλο του *[[Ρέι Τσαρλς]]* 
**Σάρον Γουόρεν* στον ρόλο της *Αρέθα Ρόμπινσον*, της μητέρας του Ρεί Τσάρλς
**Κέρι Ουάσινγκτον* στον ρόλο της *Ντέλα Μπε Ρόμπινσον*
**[[Ρετζίνα Κινγκ]]* στον ρόλο της *Μάργκι Χέντρικς*
**Λάρεντζ Τεΐτ* στον ρόλο του *Κουίνσυ Τζόουνς*
**Χάρυ Λένιξ* στον ρόλο του *Τζο Άνταμς* 
**Κλίφτον Πόουελ* στον ρόλο του *Τζεφ Μπράουν*
**Κέρτις Άρμστρονγκ* στον ρόλο του *Άμετ Έρτεγκουν* 
**Ρίτσαρντ Σχιφ* στον ρόλο του *Τζέρυ Γουέξλερ* 
**Κερτ Φούλερ* στον ρόλο του *Σαμ Κλαρκ* 
**[[Τέρενς Χάουαρντ]]* στον ρόλο του *Γκόσι Μακί*
**Κρις Τόμας Κινγκ* στον ρόλο του *Λόουελ Φάλσον* 
**Γουέντελ Πιρς* στον ρόλο της *Γουίλμπορ Μπρασφιλντ*
**Αουντζάνε Έλις* στον ρόλο της *Μαίρη Αν Φίσερ*
**Ντένις Ντόουζ* στον ρόλο της *Μαρλέν Αντρές*
**Γουόργουικ Ντέιβις* στον ρόλο του *Όμπερον*
**Ντεΐβιντ Κραμχολτζ* στον ρόλο του *Μιλτ Σόου*

## Βραβεία και Υποψηφιότητες

## Παραπομπές


## Εξωτερικοί σύνδεσμοι
* 
* 
* Ray στο cine.gr

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2004
Κατηγορία:Ταινίες παραγωγής Universal Pictures
Κατηγορία:Ταινίες συσχετιζόμενες με ναρκωτικά
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Αμερικανικές βιογραφικές ταινίες
Κατηγορία:Αμερικανικές μουσικές δραματικές ταινίες
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Κατηγορία:Ταινίες γυρισμένες στη Νέα Ορλεάνη
Κατηγορία:Αγγλόφωνες ταινίες
Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κατηγορία:Ταινίες με θέμα την αναπηρία
Τουρκική Χωροφυλακή

Η **Γενική Διοίκηση Χωροφυλακής** (τουρκικά: *Jandarma Genel Komutanlığı*) ή **Τουρκική Χωροφυλακή** (Türk Jandarması) αποτελεί κλάδο των Τουρκικών Ενόπλων Δυνάμεων, υπεύθυνο για τη διατήρηση της δημόσιας τάξης σε περιοχές που δεν εμπίπτουν στη δικαιοδοσία των αστυνομικών δυνάμεων (γενικά στις αγροτικές περιοχές), καθώς και της εξασφάλισης της εσωτερικής ασφάλειας και γενικά τον έλεγχο των συνόρων, μαζί με την εκτέλεση άλλων ειδικών καθηκόντων που της ανατίθενται με ορισμένους νόμους και κανονισμούς. Η Χωροφυλακή είναι ουσιαστικά μια κυβερνητική ένοπλη υπηρεσία επιβολής του νόμου, στρατιωτικής φύσης.
Στη Γενική Διοίκηση Χωροφυλακής υπάγεται η Στρατονομία (Askeri İnzibat), υπεύθυνη για την αστυνόμευση των ενόπλων δυνάμεων και δύο ταξιαρχίες ειδικών δυνάμεων, η Διοίκηση Ειδικών Επιχειρήσεων Χωροφυλακής (Jandarma Özel Harekat) και η Διοίκηση Δημόσιας Ασφάλειας Χωροφυλακής (Jandarma Özel Asayiş Komutanlığı).

Ως μέρος των τουρκικών Ενόπλων Δυνάμεων, η Γενική Διοίκηση Χωροφυλακής υπάγεται στο τουρκικό Γενικό Επιτελείο, όσον αφορά θέματα που σχετίζονται με την στρατιωτική εκπαίδευση και κατάρτιση, καθώς και στο Υπουργείο Εσωτερικών σε θέματα που σχετίζονται με την ασφάλεια και τη δημόσια τάξη. Ο Διοικητής της Χωροφυλακής υπάγεται στον Υπουργό Εσωτερικών.

Η Χωροφυλακή έχει τις ρίζες της στην Οθωμανική Αυτοκρατορία και την οργάνωση στρατιωτικής επιβολής του νόμου «Subaşı» (αργότερα γνωστό ως «Zaptiye»), η οποία διεξάγεται υπηρεσίες ασφάλειας και προστασίας. Στο παρελθόν, μια παρόμοια δύναμη ονομαζόταν «Şurta», κατά τη διάρκεια της μεσαιωνικής αυτοκρατορίας των Σελτζούκων.

## Παραπομπές


## Εξωτερικοί σύνδεσμοι
* 

Κατηγορία:Σώματα ασφαλείας
Χωροφυλακη
Χ
Αετίων

Ο **Αετίων** ήταν αρχαίος Έλληνας γλύπτης με καταγωγή από την αρχαία Αμφίπολη, ο οποίος περιγράφεται από τον Καλλίμαχο και τον Θεόκριτο, οι οποίοι αναφέρουν πως κατά παραγγελία του Νικία - διάσημου γιατρού από τη Μίλητο-, φιλοτέχνησε ένα άγαλμα του Ασκληπιού σε ξύλο κέδρου. Έφτασε στο απόγειο της φήμης του περίπου στα μέσα του 3ου αιώνα π.Χ..

Το όνομα του συχνά μπερδεύεται με αυτό του ζωγράφου του 1ου αιώνα μ.Χ., του Εχίωνος.

## Παραπομπές


Κατηγορία:Αρχαίοι Έλληνες γλύπτες
Τουρκική Πολεμική Αεροπορία

Η **Τουρκική Πολεμική Αεροπορία** (τουρκικά: *Türk Hava Kuvvetleri*) είναι ο εναέριoς κλάδος των Τουρκικών Ενόπλων Δυνάμεων. Η Τουρκική Πολεμική Αεροπορία ανάγει τις ρίζες της στον Ιούνιο του 1911, όταν ιδρύθηκε από την Οθωμανική Αυτοκρατορία. Ωστόσο, η Πολεμική Αεροπορία, όπως είναι γνωστή σήμερα, προέρχεται από την περίοδο της σύστασης της Τουρκικής Δημοκρατίας.

Οι Τουρκικές Ένοπλες Δυνάμεις ξεκίνησαν ένα, 160 δισεκατομμυρίων δολλαρίων (με εξαίρεση τον ετήσιο στρατιωτικό προϋπολογισμό) πρόγραμμα εκσυγχρονισμού. Εν το μεταξύ, 45 δισεκατομμύρια δολλάρια προορίζονται για την αναμόρφωση της τουρκικής Πολεμικής Αεροπορίας. Στο πλαίσιο του προγράμματος αυτού, η Άγκυρα επιδιώκει να αναθέσει νέα μαχητικά αεροσκάφη (που αποτελούνται από TAI TFX και F-35 Lightning II) και ελικόπτερα (που αποτελούνται από βαρέων φορτίων, επιθετικά, μεσαίου ανελκυστήρα και ελαφρά ελικόπτερα γενικής χρήσης).

Σύμφωνα με το Flight International (Flightglobal.com) και το Διεθνές Ινστιτούτο Στρατηγικών Μελετών, η τουρκική Πολεμική Αεροπορία έχει ενεργή δύναμη 60.000 σε στρατιωτικό προσωπικό και λειτουργεί περίπου 668 επανδρωμένα αεροσκάφη (2014).

## Παραπομπές


## Εξωτερικοί σύνδεσμοι
* 

*
Κατηγορία:Πολεμική αεροπορία
Σεβαστή Ξάνθου

Η **Σεβαστή Ξάνθου** (Σεβαστή Κρουστάλα- Ξάνθου) (1798- ;) ήταν σύζυγος του Εμμανουήλ Ξάνθου πρωτεργάτη και μέλους της Φιλικής Εταιρείας. 

## Βιογραφικά στοιχεία
Η Σεβαστή Ξάνθου μαζί με την μητέρα της Μαριόρα και τις δύο αδελφές της Ευφροσύνη και Ελένη, ζούσαν στο Αρναούτκιοϊ της Κωνσταντινούπολης. Σε ηλικία 17 ετών (1815) και μόλις ένα χρόνο μετά την ίδρυση της Φιλικής Εταιρείας, η Σεβαστή θα παντρευτεί τον Εμμανουήλ Ξάνθο . Από αυτό τον γάμο θα προκύψουν τρία παιδιά ο Νικόλαος, ο Περικλής και η Ασπασία. Όταν το 1821 ξεσπά η Ελληνική Επανάσταση, η οικογένεια θα μεταφερθεί από την Κωνσταντινούπολη στο Ισμαήλ για μεγαλύτερη ασφάλεια, μαζί πάντα με την μητέρα και τις αδελφές της Σεβαστής, ενώ το 1822 με πρωτοβουλία της Σεβαστής αισθανόμενη το εχθρικό περιβάλλον γύρω της θα εγκαταλείψουν το Ισμαήλ και θα εγκατασταθούν στο Κισνόβι . Κατά την διάρκεια της απουσίας τού Εμμανουήλ Ξάνθου, αρχικά λόγω της ανάληψης της ευθύνης για την οργάνωση της Ελληνικής Επανάστασης και αργότερα λόγω του εγκλεισμού του σε μοναστήρι στο Μαρτζινένι , την οικογένειά του θα αναλάβουν να φροντίζουν έμπιστα σε αυτό άτομα όπως ο σύγγαμβρός του Μιχαήλ Μιχάλογλου (σύζυγος τής Ευφροσύνης) και ο Μιχαήλ Φωκιανός ο οποίος θα αναλάβει την διαχείριση των οικονομικών τής οικογένειας. 

Η Σεβαστή Ξάνθου βίωσε για αρκετά χρόνια την απουσία του συζύγού της παρ’ όλα αυτά αντεπεξήλθε μεγαλώνοντας την οικογένειά της, ήρθε σε επαφή με αρκετούς αγωνιστές, μέλη της Φιλικής Εταιρείας και εξέχουσες προσωπικότητες εκείνης της εποχής ζητώντας βοήθεια και πληροφορίες για τον σύζυγό της .

## Βλέπε επίσης
*Εμμανουήλ Ξάνθος
*Φιλική Εταιρεία

## Παραπομπές


## Βιβλιογραφία
*Τσίμπανη-Δάλλα Τρισεύγενη, *27 Επιστολές της Σεβαστής προς τον Εμμανουήλ Ξάνθο*, εκδ. Ιστορική και Εθνολογική Εταιρεία της Ελλάδος, Αθήνα, 2014.
*Παναγιωτόπουλος Β.Π., *Βαρώνος Κωνσταντίνος Μπέλλιος. Ένας ομογενής στην Αθήνα του 1836*, ανάτυπο από τις «Εποχές», 17 Σεπτ. 1964 από τη σειρά: Σταθμοί προς τη νέα ελληνική κοινωνία. 

Κατηγορία:Έλληνες μέλη της Φιλικής Εταιρείας
Κατηγορία:Αγωνίστριες του 1821
Εχίων (αποσαφήνιση)

Με την ονομασία **Εχίων** μπορεί να αναφέρονται οι παρακάτω:

* Εχίων (ζωγράφος) ή *Αετίων*, αρχαίος Έλληνας ζωγράφος του 1ου αιώνα μ.Χ.
* Εχίων (Αργοναύτης), μέλος της Αργοναυτικής εκστρατείας
* Εχίων ο Σπαρτός, σύζυγος της Αγαύης και πατέρας του Πενθέα 
* Εχίων (Γίγαντας), ένας από τους Γίγαντες, που σκοτώθηκε στη Γιγαντομαχία από τη θεά Αθηνά.
* Ο αστεροειδής   (13229 Echion), που ανακαλύφθηκε το 1997 και ανήκει στην Τρωική Ομάδα, πήρε το όνομά του από τον γιο του Πορθέα που συμμετείχε στον Τρωικό Πόλεμο.
Περιγιάλι Κορινθίας

Το **Περιγιάλι** είναι παραθαλάσσιο χωριό στο Νομό Κορινθίας.

## Πρόσβαση
Το Περιγιάλι απέχει 91 χλμ από την Αθήνα. Η μετάβαση μπορεί να γίνει, εκτός από αυτοκίνητο, και με τη χρήση των τακτικών δρομολογίων του ΚΤΕΛ Κορινθίας με προορισμό το Κιάτο και το Ξυλόκαστρο.

## Περιγραφή
Είναι χτισμένο στις ακτές του Κορινθιακού κόλπου, στο άκρο της πεδιάδας της Βόχας. Στην απογραφή του 2011 ο οικισμός βρέθηκε να έχει πληθυσμό 1616 κατοίκους. Οι κύριες ασχολίες των κατοίκων του είναι η γεωργία και ο τουρισμός, ενώ στην περιοχή υπάρχουν πολλές παραθεριστικές κατοικίες. Καλλιεργούνται αμπέλια, οπωροφόρα δέντρα, εσπεριδοειδή, λαχανικά και κτηνοτροφές. Το Περιγιάλι βρέχεται από τον Κορινθιακό, και είναι φημισμένο, όπως και όλα τα χωριά της Βόχας για τις παραλίες του. Υπάγεται διοικητικά στον Δήμο Κορινθίων.

## Ονομασία
Η ονομασία προέρχεται από τη μεσαιωνική λέξη περιγιάλιν-παραγιάλιν, ουδέτερο του επιθέτου παραιγιάλιος.

## Ιστορία
Ύστερα από την ίδρυση του ελληνικού κράτος το Περιγιάλι αποτέλεσε τμήμα του Δήμου Κορινθίων. Αναφορά στο Περιγιάλι γίνεται από τον Γερμανό περιηγητή Λούντβιχ Σάλβατορ ο οποίος το 1876 το περιέγραφε ως ένα χωριό προς τη θάλασσα με 50 σπίτια. Το 1886 η κοινότητα φαίνεται να είχε 218 κατοίκους.

Με τη διοικητική διαίρεση του 1912 το Περιγιάλι έγινε ανεξάρτητος οικισμός που περιέλαβε τους οικισμούς Άγιο Γεράσιμο και Κολομπότσι (σημερινό Λέχαιο), το οποίο απόσπάστηκε απο το Περιγιάλι το 1946. Το 1997 συνενώθηκε διοικητικά στον Δήμο Άσσου-Λεχαίου, του οποίου αποτέλεσε την έδρα. Με τη νέα διοικητική αλλαγή που επέφερα από το 2011 το πρόγραμμα «Καλλικράτης», το Περιγιάλι αποτέλεσε κοινότητα του διευρυμένου Δήμου Κορινθίων.

## Αθλητισμός
Στο χωριό εδρεύει ο ποδοσφαιρικός σύλλογος **Αθλητικός Όμιλος Περιγιαλίου «η Προοδευτική»**, ο οποίος ιδρύθηκε το 1970 και το 2020 εορτάστηκαν τα 50 χρόνια του συλλόγου. Ανήκει στη δύναμη της ΕΠΣ Κορινθίας και αγωνίζεται στα πρωταθλήματά της.

Η Προοδευτική Περιγιαλίου έχει υπάρξει 2 φορές φιναλίστ του κυπέλλου ΕΠΣ Κορινθίας, το 1973 με αντίπαλο τον Πέλοπα Κιάτου και το 1978 με αντίπαλο τον Κύψελο Κορίνθου.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Λέχαιο

Το **Λέχαιο **είναι παραθαλάσσια κωμόπολη στο Νομό Κορινθίας.

## Πρόσβαση
Το Λέχαιο απέχει 90 χλμ από την Αθήνα. Η μετάβαση μπορεί να γίνει, εκτός από αυτοκίνητο, και με τη χρήση των τακτικών δρομολογίων του ΚΤΕΛ Κορινθίας με προορισμό το Κιάτο και το Ξυλόκαστρο. Από το κέντρο του οικισμού διέρχεται η Εθνική Οδός 8.

## Περιγραφή

Είναι χτισμένο στις ακτές του Κορινθιακού κόλπου, στο ανατολικό άκρο της πεδιάδας της Βόχας. Στην απογραφή του 2021 ο οικισμός βρέθηκε να έχει πληθυσμό 2.672 κατοίκους. Στην περιοχή υπάρχουν πολλές παραθεριστικές κατοικίες και τουριστικά καταλύματα. Υπάγεται διοικητικά στον Δήμο Κορινθίων.

## Ονομασία
Η αρχική ονομασία του οικισμού ήταν *Κολομπότσι, *πιθανότατα κυριώνυμο. Μετονομάστηκε σε Λέχαιο το 1925, από το ομώνυμο λιμάνι της αρχαίας Κορίνθου που βρισκόταν 3 χλμ ανατολικά του σημερινού οικισμού.

## Ιστορία
Τα κτήματα της σχεδόν ακατοίκητης τότε περιοχής Κολομπότσι δόθηκαν στην οικογένεια Ζαΐμη ως ανταμοιβή για τις υπηρεσίες που είχε προσφέρει στην επανάσταση και αυτοί έφεραν τους πρώτους κατοίκους το 1860 από τα χωριά Βουνάκι και Ράχωβα των Καλαβρύτων για να καλλιεργήσουν τους τότε βαλτότοπους. Με τη διοικητική διαίρεση του 1912 το Λέχαιο έγινε τμήμα το Περιγιαλίου, από το οποίο απόσπάστηκε το 1946. Το 1997 συνενώθηκε διοικητικά στον Δήμο Άσσου-Λεχαίου. Μετά το πρόγραμμα «Καλλικράτης» αποτέλεσε κοινότητα του Δήμου Κορινθίων.

## Αθλητισμός
Στο Λέχαιο εδρεύει ο **Αθλητικός Σύλλογος Λεχαίου «ο Ηρακλής»**, που έχει επίσημο έτος ίδρυσης το 1922 και είναι ένα από τα πιο ιστορικά αθλητικά σωματεία της Κορινθίας.

Αποτέλεσε ένα από τα ιδρυτικά σωματεία της Ε.Π.Σ. Κορινθίας το 1946 και έκτοτε αγωνίζεται ανελλιπώς στα πρωταθλήματά της. Έχει κατακτήσει 1 φορά το πρωτάθλημα Ε.Π.Σ. Κορινθίας τη σεζόν 1989-90 και έχει 1 παρουσία στο πρωτάθλημα της Δ΄ Εθνικής κατηγορίας τη σεζόν 1990-91. Επίσης έχει κατακτήσει 1 φορά το κύπελλο Ε.Π.Σ. Κορινθίας, το 2008 επικρατώντας του Α.Ο. Σπαθοβουνίου στον τελικό στο γήπεδο του Συνοικισμού Κορίνθου.

## Παραπομπές


Κατηγορία:Δήμος Κορινθίων
Κατηγορία:Κωμοπόλεις της περιφερειακής ενότητας Κορινθίας
Τζέφρι Χάμοντ

Ο **Τζέφρι Χάμοντ** (*αγγλ. Jeffrey Hammond*) είναι Άγγλος μπασίστας και συνθέτης, ο οποίος ήταν μέλος του ροκ συγκροτήματος Jethro Tull κατά την ιδιαίτερα επιτυχημένη περίοδο του συγκροτήματος, από το 1971 μέχρι το 1975.

## Βιογραφία
Ο Χάμοντ κατάγεται από την ίδια περιοχή με τα ιδρυτικά μέλη των Jethro Tull, το Μπλάκπουλ. Γνώρισε τον Άντερσον σε ηλικία 17 ετών, όταν ήταν ακόμη μαθητές στο τοπικό λύκειο και μαζί με τους Μπάριμορ Μπάρλοου και Τζον Έβαν, σχημάτισαν το πρώτο τους συγκρότημα. Αφού σταμάτησε την φοίτηση του στο Grammar School, θέλησε να εκπαιδευτεί στην ζωγραφική, αλλά ο Άντερσον τον έπεισε να ενταχθεί στους Jethro Tull τον Ιανουάριο του 1971.

Πριν γίνει μέλος του συγκροτήματος, ο Χάμοντ διατηρούσε την φιλία του με τα μέλη του σχήματος, με αποτέλεσμα ο Άντερσον να γράψει γι' αυτόν τα τραγούδια "*A Song for Jeffrey*", "*Jeffrey Goes to Leicester Square*" και "*For Michael Collins, Jeffrey and Me*". Πρώτη του ηχογράφηση με το συγκρότημα ήταν το ιδιαίτερα επιτυχημένο άλμπουμ "*[[Aqualung]]*", το οποίο μπήκε στο Top-10 και στις δύο πλευρές του Ατλαντικού και βραβεύθηκε ως τριπλά πλατινένιο.

Ακολούθησαν τα "*[[Thick As A Brick]]*" και "*[[A Passion Play]]*", που σκαρφάλωσαν στην κορυφή των αμερικάνικων τσαρτ και έγιναν χρυσά, όπως και τα επόμενα δύο άλμπουμ τους, "*[[War Child]]*" και "*[[Minstrel in the Gallery]]*". Ο Χάμοντ έκανε την αφήγηση στο κομμάτι "*The Story of the Hare Who Lost His Spectacles*" από το "*[[A Passion Play]]*", το οποίο συνοδευόταν από ένα σύντομο βίντεο στο οποίο έκανε την εμφάνιση του.

Κατά το χρονικό διάστημα στο οποίο συμμετείχε στο συγκρότημα, ο Χάμοντ φορούσε συχνά ένα κοστούμι με ασπρόμαυρες ρίγες και έπαιζε ένα παρόμοια χρωματισμένο μπάσο. Μετά την αποχώρηση του από τους Jethro Tull, τον Δεκέμβριο του 1975, έκαψε το κοστούμι.

Το 1987, έγινε μία προσπάθεια επιστροφής του στο συγκρότημα, αλλά μετά από μία οντισιόν δήλωσε ότι δεν βρισκόταν σε θέση να φέρει εις πέρας τις τεχνικές απαιτήσεις της μουσικής των Jethro Tull. Επτά χρόνια αργότερα, εμφανίστηκε στον εορτασμό για τα 25 χρόνια του συγκροτήματος.

## Δισκογραφία

## Παραπομπές


## Πηγές
* Jeffrey Hammond | Jethro Tull
* JEFFREY HAMMOND | Biography | MusicMinder
* Jeffrey Hammond | Credits | AllMusic

Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Μπασίστες
Τουρκικές Ακαδημίες Πολέμου

Οι **Τουρκικές Ακαδημίες Πολέμου** (τουρκικά: *Türk Harp Akademileri*) είναι το εκπαιδευτικό τμήμα των Τουρκικών Ενόπλων Δυνάμεων.

## Στρατιωτικές σχολές
* Τουρκική Στρατιωτική Ακαδημία
* Κολέγιο Ενόπλων Δυνάμεων
* Στρατιωτική Σχολή Πολέμου
* Ακαδημία Τουρκικής Πολεμικής Αεροπορίας
* Τουρκική Σχολή Ναυτικών Δοκίμων
* Εθνική Ακαδημία Ασφάλειας
* Στρατιωτική Ακαδημία Ιατρικής
* Στρατιωτικό Γυμνάσιο Κούλελι
* Στρατιωτικό Γυμνάσιο Ίσικλαρ
* Στρατιωτικό Γυμνάσιο Μάλτεπε
* Τουρκικό Ναυτικό Γυμνάσιο

## Παραπομπές


## Εξωτερικοί σύνδεσμοι
* 

Ακαδημιες Πολεμου
Κατηγορία:Στρατιωτικές βάσεις της Τουρκίας
Κατηγορία:Κρατικά ανώτατα εκπαιδευτικά ιδρύματα στην Τουρκία
Πανελλήνιο πρωτάθλημα κλειστού στίβου ανδρών 2015

Το **29ο [[Πανελλήνιο πρωτάθλημα κλειστού στίβου ανδρών]]**, διοργανώθηκε στις 14 και 15 Φεβρουαρίου 2015 στο Στάδιο Ειρήνης και Φιλίας. Πρωταθλητής αναδείχθηκε για πέμπτη φορά στην ιστορία του ο Ολυμπιακός.

## Λεπτομέρειες

Στο πρωτάθλημα μετείχαν δεκάδες αθλητές από όλη την Ελλάδα και εκτός συναγωνισμού Κύπριοι αθλητές. Βαθμολογήθηκαν συνολικά 53 σωματεία.

## Νικητές

Πηγή: 

## Ομαδική βαθμολογία

Πηγή: 

## Πηγές
* ΣΕΓΑΣ: 29ο πρωτάθλημα κλειστού. Αποτελέσματα και βαθμολογίες

## Παραπομπές


Κλειστου στιβου ανδρων
Κατηγορία:Στίβος το 2015
Κατηγορία:Διοργανώσεις στίβου στον Πειραιά
Ιεράκων κώμη

Η **Ιεράκων** (*[[αρχαία ελληνικά]] : Ἱεράκων κώμη*) ήταν αρχαία κώμη της Αιγύπτου στη δεξιά όχθη, ανατολική, του Νείλου, στην 12η νομή η αρχαία αιγυπτιακή **Pr Nemty**. Ο αρχαιολογικός χώρος και η θέση της αρχαίας πόλης βρίσκεται στο σημερινό χωριό *Ελ Ατάουλα* στο Κυβερνείο Ασιούτ. 

Ο γεωγράφος Κλαύδιος Πτολεμαίος αναφέρει ότι βρισκόταν στη Μαρεώτου νομή. Η κώμη αναφέρεται και με το αρχαίο αιγυπτιακό όνομα **Περ Νεμτί** και λατρευόταν εκεί ο περαματάρης θεός Νεμτί.

## Παραπομπές


## Εξωτερικοί σύνδεσμοι
*Πόλεις της άνω και κάτω Αιγύπτου ανά νομή 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Ιωάννης Καραβίτης

Ο **Ιωάννης Καραβίτης** (1883-1949) ήταν Κρητικός οπλαρχηγός του Μακεδονικού αγώνα.

## Βιογραφία

Γεννήθηκε το φθινόπωρο του 1883 στην Ανώπολη των Σφακίων στην Κρήτη. Το 1903, ενώ βρισκόταν στην Αθήνα, πληροφορήθηκε τη μετάβαση ένοπλων σωμάτων Κρητικών στη Μακεδονία και θέλησε να συμμετάσχει σε αυτό το εγχείρημα. Μετά το τέλος του Μακεδονικού αγώνα συμμετείχε σε ένοπλες συγκρούσεις στην Κρήτη και τη Σάμο, στους Βαλκανικούς πολέμους και στον Ηπειρωτικό αγώνα. Η διαφωνία του σχετικά με τα αποτελέσματα του Εθνικού Διχασμού και την ίδρυση κράτους στην Αθήνα και τη Θεσσαλονίκη στον Α Παγκόσμιο πόλεμο ήταν αρκετά έντονη.

Ο Καραβίτης έφυγε από την Κρήτη 1929 και μετακόμισε στον Πειραιά και αργότερα στην Αθήνα, όπου νοίκιασε το καφενείο «Αργολίς». Μερικά χρόνια νωρίτερα, η Σχολή Ευελπίδων είχε καθιερώσει μάθημα ανταρτοπόλεμου με την ονομασία «Τακτική Καραβίτη» και περιελάμβανε αιφνιδιαστική προσέγγιση του εχθρού, συλλογή πληροφοριών, αστραπιαία επίθεση και οπισθοχώρηση.

Στο τέλος του 1939 με αρχές του 1940 δημοσίευσε στον «Κρητικό Κόσμο» λεπτομέρειες από τους αγώνες του με περιγραφές όπου κυριαρχούν τα κατορθώματα των Κρητικών. Αργότερα, δημοσίευσε ό,τι θυμόταν για τον πόλεμο στην εφημερίδα «Ελληνικός Βορράς» της Θεσσαλονίκης. Η δημοσίευση άρχισε στις 22 Μαΐου 1949 και ολοκληρώθηκε στις 25 Μαρτίου 1950 σε 236 φύλλα. Περισσότερες πληροφορίες για τη συμμετοχή του στον Αγώνα παρέχονται στα απομνημονεύματά του.

Πέθανε στις 30 Οκτωβρίου 1949. Η κηδεία του έγινε δημοσία δαπάνη, με τιμές στρατηγού στο Α νεκροταφείο.

## Παραπομπές



## Βιβλιογραφία
* Καραβίτης, Ι., 1994. *Ο Μακεδονικός Αγών. Απομνημονεύματα*, Πετσίβας Γ. (επιμ.), Αθήνα.

Κατηγορία:Μακεδονομάχοι
Συνταγματικό Δικαστήριο της Τουρκίας

Το **Συνταγματικό Δικαστήριο της Τουρκίας** (τουρκικά: *Anayasa Mahkemesi*) αποτελεί το ανώτατο νομικό όργανο στην Τουρκία. Εξετάζει τη συνταγματικότητα, όσον αφορά τόσο τη μορφή όσο και την ουσία, των νόμων, των διαταγμάτων που έχουν την ισχύ νόμου, καθώς και του Κανονισμού της Μεγάλης Τουρκικής Εθνοσυνέλευσης (άρθρο 148 του τουρκικού συντάγματος). Όταν είναι απαραίτητο, λειτουργεί επίσης ως Ανώτατο Ποινικό Δικαστήριο (Yüce Divan) και εξετάζει οποιεσδήποτε περιπτώσεις αφορούν τον Πρόεδρο της Δημοκρατίας, τα μέλη του Υπουργικού Συμβουλίου, ή τους προέδρους και τα μέλη των ανώτατων δικαστηρίων. Το Συνταγματικό Δικαστήριο της Τουρκίας απαρτίζεται από 17 μέλη.

## Δείτε επισης
* Συνταγματικό δικαστήριο

## Παραπομπές


## Εξωτερικοί σύνδεσμοι
* 

Σ
Χέρουερ

Η **Χέρουερ** ήταν αρχαία πόλη της Αιγύπτου στην 16η νομή της Άνω Αιγύπτου. Η πόλη αναφέρεται σε διάφορες πηγές από το παλαιό, μέσο και νέο βασίλειο. 

Οι κυριότερες θεότητες που λατρεύονταν στη πόλη ήταν ο Κνουμ και η Χεκέτ, και οι δύο πολλές φορές ονομάζεται άρχοντας ή κυρία της Χέρουερ. Κατά το Μέσο Βασίλειο πιθανότατα η πόλη έγινε πρωτεύουσα της 16ης νομής της Άνω Αιγύπτου. Ο τοπικός κυβερνήτης Αμενεμχάτ ήταν επιστάτης των ιερέων του Κνουμ στην Χέρουερ. Η περιοχή συχνά αναφέρεται κοντά στη νεκρόπολη του σημερινού Μπενί Χασάν.

Ο εντοπισμός της παραμένει προβληματικός, η Χέρουερ ίσως ταυτίζεται με τη σύγχρονη Χούρ.

## Παραπομπές


Κατηγορία:Πόλεις της Αρχαίας Αιγύπτου
Μεγάλη Εθνοσυνέλευση της Τουρκίας

Η **Μεγάλη Εθνοσυνέλευση της Τουρκίας** (τουρκικά: *Türkiye Büyük Millet Meclisi*, TBMM), που συνήθως αναφέρεται απλώς ως Τουρκική Εθνοσυνέλευση ή Συνέλευση (τουρκικά: *Meclis*), αποτελεί το νομοθετικό σώμα της Τουρκίας. Είναι ο μόνος οργανισμός με δεδομένα νομοθετικά προνόμια, με βάση το τουρκικό σύνταγμα. Ιδρύθηκε στην Άγκυρα στις 23 Απριλίου του 1920 καταμεσής του Τουρκικού Πολέμου της Ανεξαρτησίας. Το κοινοβούλιο ήταν θεμελιώδους σημασίας για τις προσπάθειες του Μουσταφά Κεμάλ Ατατούρκ και τους συνεργάτες του, ώστε να δημιουργηθεί μια νέα κατάσταση ξέχωρη από τα απομεινάρια της Οθωμανικής Αυτοκρατορίας στον απόηχο του Α΄ Παγκοσμίου Πολέμου.

## Επιτροπές
### Ειδικές επιτροπές
# Συνταγματική επιτροπή (26 μέλη)
# Επιτροπή Δικαιοσύνης (24 μέλη)
# Επιτροπή Εθνικής Άμυνας (24 μέλη)
# Επιτροπή Εσωτερικών Υποθέσεων (24 μέλη)
# Επιτροπή Εξωτερικών Υποθέσεων (24 μέλη)
# Επιτροπή Εθνικής Παιδείας, Πολιτισμού, Νεολαίας και Αθλητισμού (24 μέλη)
# Επιτροπή Ανάπτυξης, την ανασυγκρότησης, μεταφοράς και τουρισμού (24 μέλη)
# Επιτροπή Περιβάλλοντος (24 μέλη)
# Επιτροπή Υγείας, Οικογένειας, Απασχόλησης και Κοινωνικών Έργων (24 μέλη)
# Επιτροπή Γεωργίας, Δασοκομίας και Αγροτικών Έργων (24 μέλη)
# Επιτροπή Βιομηχανίας, Εμπορίου, Ενέργειας, Φυσικών Πόρων, Πληροφοριών και Τεχνολογίας (24 μέλη)
# Επιτροπή ελέγχου Λογαριασμών GNAT (15 μέλη)
# Επιτροπή Εφαρμογών (13 μέλη)
# Επιτροπή Σχεδιασμού και Προϋπολογισμού (39 μέλη)
# Επιτροπή Δημοσίων Επιχειρήσεων (35 μέλη)
# Επιτροπή για την επιθεώρηση των δικαιωμάτων του ανθρώπου (23 μέλη)
# Επιτροπής Εναρμόνισης με την Ευρωπαϊκή Ένωση (21 μέλη) (δεν διατίθεται στις κοινοβουλευτικές διαδικασίες)

### Διεθνείς επιτροπές
# Κοινοβουλευτική Συνέλευση του Οργανισμού για την ασφάλεια και τη συνεργασία στην Ευρώπη (8 μέλη)
# Κοινοβουλευτική Συνέλευση του ΝΑΤΟ (12 μέλη)
# Κοινοβουλευτική Συνέλευση του Συμβουλίου της Ευρώπης (14 μέλη)
# Κοινοβουλευτική Συνέλευση Δυτικοευρωπαϊκής Ένωσης για την Ασφάλεια και Άμυνα (12 μέλη)
# Κοινή κοινοβουλευτική επιτροπή Τουρκίας - Ευρωπαϊκής Ένωσης (14 μέλη)
# Κοινοβουλευτική Ένωση του Οργανισμού Ισλαμικής Διάσκεψης (5 μέλη)
# Κοινοβουλευτική Συνέλευση του Οργανισμού Οικονομικής Συνεργασίας Ευξείνου Πόντου (9 μέλη)
# Ένωση των Ασιατικών Κοινοβουλίων για την Ειρήνη (3 μέλη)
# Κοινοβουλευτικής Συνέλευσης της Ευρώπης και της Μεσογείου (6 μέλη)
# Διακοινοβουλευτική Ένωση

## Διατελέσαντες πρόεδροι της Μεγάλης Εθνοσυνέλευσης της Τουρκίας

## Σημειώσεις

## Παραπομπές


## Εξωτερικοί σύνδεσμοι
* 

Κατηγορία:Κοινοβούλια
Κατηγορία:Πολιτική της Τουρκίας
Πατήρ Γεώργιος Σηφάκης

Ο **πατήρ Γεώργιος Σηφάκης** (Αγία Βαρβάρα Ηρακλείου, 1870 - Γάζι Ηρακλείου, 14 Ιουνίου 1942) ήταν Έλληνας ιερέας της Ορθόδοξης Εκκλησίας και δάσκαλος. Έλαβε ενεργή δράση στην Εθνική Αντίσταση και υπήρξε ένας εκ των 62 Μαρτύρων της Κρήτης που εκτελέστηκαν από τους Γερμανούς στον Γαζανό Κάμπο, κοντά στο Ηράκλειο.

## Βιογραφικά Στοιχεία
Γεννήθηκε στην Αγία Βάρβαρα Ηρακλείου το 1870 και κατάγεται από την Οικογένεια Σηφάκη, η οποία είχε σημαντική συμμετοχή στην Εθνική Αντίσταση.

Ως εφημέριος διακόνεψε την ενορία Αγίας Βαρβάρας από το 1905 μέχρι την εκτέλεσή του το 1942. Ήταν ο πρώτος δάσκαλος που δίδαξε στο Δημοτικό Σχολείο Πανασού κατά τα έτη 1921-1922. Συμμετείχε στην τοπική ομάδα της Εθνικής Αντίστασης κατά τη Γερμανική Κατοχή και συνελήφθη τρεις φορές από τους Γερμανούς.

## Συμμετοχή στην Εθνική Αντίσταση
Εκτελέστηκε στις 14 Ιουνίου του 1942 στο Γάζι του Νομού Ηρακλείου Κρήτης μαζί με 49 ακόμη Μάρτυρες, αφότου απήχθη από την Αγία Βαρβάρα όπου και διέμενε.http://www.typoskritis.gr/index.aspx?aid=1308&cid=4

Ο γιος του Ευάγγελος Σηφάκης εκτελέστηκε την ίδια ημέρα. Την ημέρα της εκτέλεσης λειτούργησε στην αυλή της φυλακής, που υπήρχε μόνο η Αγία Τράπεζα ύστερα από άδεια των Γερμανών, με τα ιερά σκεύη και Αντιμήσιο από τον Άγιο Φανούριο Κατσαμπά. Κοινώνησε τους συγκρατούμενούς του και κατόπιν επιλογής τούς επιβίβασαν σε αυτοκίνητα και τους οδήγησαν στον τόπο του μαρτυρίου. Κατά τη μεταφορά έψαλλε τη νεκρώσιμο ακολουθία.

Ο αδερφός του Μιχαήλ Σηφάκης εκτελέστηκε στις 3 Ιουνίου του 1942.

Κάθε χρόνο τελείται μνημόσυνο στο εκκλησάκι των Αγίων Πάντων στην Αμμουδάρα Γαζίου για τους πεσόντες, παρουσία των τοπικών αρχόντων και των ενόπλων δυνάμεων.

Αποτελεί μία από τις σημαντικές προσωπικότητες για το χωριό της Αγίας Βαρβάρας Ηρακλείου, ενώ προτομή του βρίσκεται στην Πλατεία του χωριού. Του απονεμήθηκε παράσημο και δίπλωμα από το Υπουργείο Εθνικής Άμυνας ως μέλος της αντάρτικης ομάδας Εμμανουήλ Μπαντουβά και τιμητικό δίπλωμα από το Σύλλογο Εκπαιδευτικών Πρωτοβάθμιας Εκπαίδευσης νομού Ηρακλείου «Δομήνικος Θεοτοκόπουλος».

Εγγονός του είναι ο Κωνσταντίνος Σηφάκης, επί σειρά ετών πρώην Γραμματέας της Κοινότητας Αγίας Βαρβάρας, ενώ ανιψιός του είναι ο Γρηγόρης Σηφάκης, Ομότιμος Καθηγητής της αρχαίας ελληνικής φιλολογίας του Αριστοτελείου Πανεπιστημίου Θεσσαλονίκης.

## Παραπομπές


Κατηγορία:Έλληνες κληρικοί
Κατηγορία:Ιστορία της Κρήτης κατά τον Β΄ Παγκόσμιο Πόλεμο
Κατηγορία:Έλληνες αντιστασιακοί
Κατηγορία:Αντιστασιακοί φονευθέντες από τη Ναζιστική Γερμανία
Ίτι Τάουι

Η **Ίτι Τάουι** (*αρχαία αιγυπτιακά :  Itj tauy, μτφ : «κατακτητής των δύο χωρών»*) ήταν αρχαία πόλη της Αιγύπτου και πρωτεύουσα της. Η πόλη ιδρύθηκε από τον Αμενεμχάτ Α΄ κατά το 20ο έτος της βασιλείας του, ο οποίος κυβέρνησε από το 1991 π.Χ. έως το 1962 π.Χ., στην περιοχή του σημερινού Φαγιούμ με την ονομασία **Αμενεμχάτ Ίτι Τάουι** για να επικρατήσει αργότερα το Ίτι Τάουι.

Η ακριβής θέση της πόλης είναι άγνωστη αν και κάποιοι αρχαιολόγοι την τοποθετούν κοντά στην σημερινή Λιστ. Η θέση της πιστεύεται ότι επιλέγει λόγω της εγγύτητας της με την πηγή των ασιατικών επιδρομών στην Αίγυπτο και για να βοηθήσει στην πρόληψη περαιτέρω επιθέσεων.

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Πρωτεύουσες της Αιγύπτου
Λεοντόπολη (αποσαφήνιση)

Με την ονομασία **Λεοντόπολη** ή **Λεοντόπολις**, **Λεόντων πόλις** ήταν γνωστές στην αρχαιότητα οι παρακάτω πόλεις :

* Λεοντόπολις, αρχαία πόλη της Αιγύπτου.
* Λεοντόπολις Ηλιουπολίτικη, αρχαία πόλη της Αιγύπτου κοντά στην Ηλιούπολη.
* Λεοντόπολη Ισαυρίας, αρχαία πόλη της Ισαυρίας στην σημερινή Τουρκία.
* Λεοντόπολη, μετονομασία κατά τα χρόνια του αυτοκράτορα Λέοντα Ά΄ (457–474 μ.Χ.) της πόλης Καλλίνικον και παλαιότερα Νικηφόριον, αρχαίας πόλης της Μεσοποταμίας στη σημερινή Συρία.
* Λεοντόπολη, το σημερινό Λβιβ της Ουκρανίας.
Κατάλογος Περιφερειακών ενοτήτων Ελλάδας ανά έκταση

thumb|right|330px|Χάρτης απεικόνισης ορίων των Περιφερειακών Ενοτήτων (Π.Ε.) της Ελλάδος.
Από την 1η Ιανουαρίου του 2011, οπότε τέθηκε σε ισχύ το Πρόγραμμα «Καλλικράτης» (ΦΕΚ Α΄ 87/2010 - Ν. 3852/2010), οι Νομαρχιακές Αυτοδιοικήσεις καταργήθηκαν και αντικαταστάθηκαν (με μετονομασία ή με διάσπαση) από τις Περιφερειακές Ενότητες. Ακολουθεί ο **Κατάλογος Περιφερειακών Ενοτήτων Ελλάδας ανά έκταση** και σύμφωνα με τα στοιχεία της Στατιστικής Υπηρεσίας (Απογραφή 2011).

## Δείτε επίσης
*Περιφερειακές ενότητες της Ελλάδας
*Κατάλογος Περιφερειακών Ενοτήτων Ελλάδας ανά πληθυσμό
*Κατάλογος Περιφερειακών Ενοτήτων Ελλάδας ανά πυκνότητα πληθυσμού

## Πηγές
*Πίνακας αποτελεσμάτων ΜΟΝΙΜΟΥ Πληθυσμού κατά αστικότητα, ορεινότητα, έκταση. 

## Παραπομπές και υποσημειώσεις


Κατηγορία:Κατάλογοι που αφορούν την Ελλάδα
Κατηγορία:Διοικητικές διαιρέσεις της Ελλάδας
Κομ Όμπο

μικρογραφία|Ο αρχαίος ναός της Κομ Όμπο
Η **Κομ Όμπο** (*[[αραβικά]] : كوم أمبو*) είναι πόλη της Αιγύπτου στο Κυβερνείο Ασουάν. Στην αρχαία Αίγυπτο ήταν γνωστή ως **Νουμπτ** (*Nubt*), στην ελληνιστική περίοδο σαν **Όμβοι** ή **Όμβος** (*Ὄμβοι & Ὀμβος*), στα λατινικά ως **Άμπο** (*Ambo*) και στα Κοπτικά **Εμπο**. Η πόλη βρίσκεται στην ανατολική πλευρά του Νείλου, απέχει 40 χλμ από το Ασουάν και 150 χλμ από το Λούξορ, έχει περίπου 75.000 κατοίκους. Είναι γνωστή για τον αρχαίο Ναό της κτίσμα του 2ου αι. π.Χ..

## Ιστορία

Η Κομ Όμπο με την αρχαία αιγυπτιακή ονομασία Nbyt ήταν η πρωτεύουσα της πέμπτης νομής της Άνω Αιγύπτου. Με αυτό το όνομα αναφέρεται για πρώτη φορά στην πρώτη ενδιάμεση περίοδο. Από το Μέσο Βασίλειο διασώζεται διακοσμημένος τάφος. Κατά την πτολεμαϊκή περίοδο λεγόταν Όμβοι και ήταν κοντά στην Ελεφαντίνη το διοικητικό κέντρο της περιοχής. Στις όχθες του Νείλου σήμερα βρίσκεται ο ναός με τη λατρεία των δύο θεών Σομπέκ, ο θεού κροκόδειλου, και του Ώρος.

Τα ερείπια του ναού ήταν κατά το ήμισυ θαμμένα στην άμμο όταν το 1893 ο Τζάκοβ ντε Μόργκαν (*Jacques de Morgan*) ανάσκαψε και αποκατέστησε τον ναό. Λόγω των πλημμυρών του Νείλου ένα τμήμα του ναού έχει καταστραφεί.

## Η σημερινή πόλη
Οι κάτοικοι της σημερινής Κομ Όμπο έχουν κύρια ασχολία τους εκτός τον τουρισμό την καλλιέργεια ζαχαροκάλαμου για την παραγωγή ζάχαρης και το βαμβάκι. Μεταξύ 1963 και 1965, 60.000 μετανάστες από την Νουβία εγκαταστάθηκαν σε 34 χωριά γύρω από την πόλη λόγω της ανόδου των υδάτων της λίμνης Νάσερ μετά την κατασκευή του φράγματος Ασουάν. Ο συνολικός αριθμός των εποίκων ανέρχεται σε περισσότερους από 100.000 ανθρώπους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Μικρή Ελένη

Η **μικρή Ελένη** είναι παιδικό παραδοσιακό τραγούδι - παιχνίδι. Τα παιδιά σχηματίζουν ένα κύκλο και στο κέντρο του κύκλου κάθεται ένα παιδί που παίρνει εκείνη τη στιγμή το όνομα της μικρής Ελένης που προσποιείται ότι κλαίει. Τα υπόλοιπα παιδιά γυρνούν γύρω γύρω τραγουδώντας: "Η μικρή Ελένη κάθεται και κλαίει γιατί δεν την παίζουν οι φιλενάδες της. Σήκω επάνω, κλείσε τα ματάκια σου και πιάσε όποιον θες." 

Μόλις τελειώσει το τραγούδι, η μικρή Ελένη σηκώνεται όρθια με κλειστά μάτια, υψώνει το κεφάλι κατά τον ήλιο κι έπειτα, ψηλαφιστά, πλησιάζει ένα από τα παιδιά του κύκλου και διαλέγει ένα στην τύχη. Το παιδί που διάλεξε η μικρή Ελένη παίρνει τη θέση της στο κέντρο του κύκλου και το παιχνίδι ξαναρχίζει. Τα παιδιά συνεχίζουν τραγουδώντας:

Η μικρή Ελένη 

κάθεται και κλαίει 

ποιος δεν την παίζει 

φίλοι αδελφοί. 

Σήκω απάνω 

κλείσε τα ματάκια σου 

κοίταξε τον ήλιο 

και ποιον χαιρέτισε!

Η μικρή Ελένη  

κάθεται και κλαίει

πως δεν την παίζουν οι φιλενάδες της.

Σήκω απάνω 

τα μάτια κλείσε

τον ήλιο κοίτα 

κι αποχαιρέτισε!

## Παραπομπές


Κατηγορία:Παραδοσιακά παιδικά παιχνίδια
Κλίμακα Δραστηριοτήτων Καθημερινής Ζωής του Μπρίστολ

Η **Κλίμακα Δραστηριοτήτων Καθημερινής Ζωής του Μπρίστολ** [Bristol Activities of Daily Living Scale (BADLS)] είναι ένα ερωτηματολόγιο 20 σημείων σχεδιασμένο να μετράει την ικανότητα κάποιου με άνοια στην εκτέλεση Δραστηριοτήτων Καθημερινής Ζωής, όπως το ντύσιμο, η προετοιμασία φαγητού και η χρήση μεταφορικών μέσων.

## Παραπομπές


## Εξωτερικοί σύνδεσμοι
*

Κατηγορία:Εργοθεραπεία
Τάκης Χατζηγεωργίου

Ο **Τάκης Χατζηγεωργίου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1996-2009 και ευρωβουλευτής στο Ευρωπαϊκό Κοινοβούλιο την περίοδο 2009-2019.

## Βιογραφικά Στοιχεία
Ο Τάκης Χατζηγεωργίου γεννήθηκε στα Πάνω Ακουρδάλια στις 11 Δεκεμβρίου 1956. Ομιλεί, πέρα από την ελληνική, την αγγλική γλώσσα. Σπούδασε νομική στο Εθνικό και Καποδιστριακό Πανεπιστήμιο Αθηνών και δημοσιογραφία στο Εργαστήρι Επαγγελματικής Δημοσιογραφίας στην Αθήνα. 

Μετά τις σπουδές του εργάστηκε σε διάφορα επαγγέλματα σε Γερμανία και Αυστραλία. Επέστρεψε στην Κύπρο το 1985.

Εργάστηκε ως παραγωγός προγραμμάτων τηλεόρασης στο Ραδιοφωνικό Ίδρυμα Κύπρου. Σημαντική ήταν η εκπομπή του «Χωρίς Πλαίσια» η οποία ασχολείτο με διάφορες πτυχές της ιστορίας της Κύπρου. Επιπλέον, υπήρξε ανταποκριτής της ελληνικής υπηρεσίας του BBC. Ακόμη, ήταν ο πρώτος γενικός διευθυντής του ραδιοφωνικού σταθμού ΑΣΤΡΑ 92.8, θέση στην οποία παρέμεινε για δώδεκα χρόνια.

Είναι νυμφευμένος με την Αρετή Πεύκου και έχει μία κόρη.

## Πολιτική διαδρομή
Εκλέχτηκε βουλευτής Λευκωσίας στις βουλευτικές εκλογές του 1996 με το ΑΚΕΛ για την Ζ΄ Κοινοβουλευτική Περίοδο. Επανεξελέγη στις βουλευτικές εκλογές του 2001 για την Η΄ Κοινοβουλευτική Περίοδο και στις βουλευτικές εκλογές του 2006 για την Θ΄ Κοινοβουλευτική Περίοδο.

Ως βουλευτής, ήταν ένας εκ των τριών αντιπροέδρων της Εκτελεστικής Επιτροπής της Κυπριακής Ομάδας στη Διακοινοβουλευτική Ένωση, μέλος της Κοινοβουλευτικής Επιτροπής για τα Ανθρώπινα Δικαιώματα, μέλος της Κοινοβουλευτικής Επιτροπής Ευρωπαϊκών Υποθέσεων, μέλος της Κοινοβουλευτικής Επιτροπής Παιδείας και μέλος της Κοινοβουλευτικής Επιτροπής Υγείας. Επίσης, ήταν μέλος της αντιπροσωπίας της Βουλής στη Διακοινοβουλευτική Ένωση και της αντιπροσωπίας της Βουλής στην Κοινοβουλευτική Συνέλευση της Μεσογείου.

Δεν ολοκλήρωσε την τελευταία θητεία του καθώς στις Ευρωεκλογές του 2009 εκλέχθηκε ευρωβουλευτής με το ΑΚΕΛ για την περίοδο 2009-2014. Συμμετείχε στην Συνομοσπονδιακή Ομάδα της Ευρωπαϊκής Ενωτικής Αριστεράς - Βόρειας Πράσινης Αριστεράς. Επανεκλέχθηκε στις Ευρωεκλογές του 2014. Δεν διεκδίκησε επανεκλογή στις Ευρωεκλογές του 2019.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Ευρωβουλευτές εκλεγμένοι με το ΑΚΕΛ
Κατηγορία:Κύπριοι δημοσιογράφοι
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κυριάκος Τριανταφυλλίδης

Ο **Κυριάκος Τριανταφυλλίδης** είναι Ελληνοκύπριος πολιτικός. Διετέλεσε Ευρωβουλευτής εκλεγμένος με το ΑΚΕΛ.

## Βιογραφικά στοιχεία
Ο Κυριάκος Τριανταφυλλίδης γεννήθηκε στις 3 Σεπτεμβρίου 1944 στο Παλαιχώρι. Ομιλεί, πέρα από την ελληνική, την αγγλική γλώσσα. Σπούδασε στο Πανεπιστήμιο Βικτόρια του Ουέλλινγκτον από το οποίο απέκτησε Bachelor of Arts και στο Christchurch College of Education από το οποίο απέκτησε δίπλωμα διδασκαλίας.

Αρχικά εργάστηκε ως καθηγητής Αγγλικών και Κοινωνικών Επιστημών στη Νέα Ζηλανδία. Το 1971 επέστρεψε στην Κύπρο. Αρχικά εργάστηκε στο Υπουργείο Εργασίας και Κοινωνικών Ασφαλίσεων ως λειτουργός βιομηχανικών σχέσεων (Αύγουστος 1971-Δεκέμβριος 1973). 

Στη συνέχεια εργάστηκε ως Διευθυντής Προσωπικού στα Κυπριακά Αμιαντωρυχεία (Ιανουάριος 1974-Ιούνιος 1982). Ακολούθως ήταν Ανώτερος Λειτουργός Δημόσιας Διοίκησης και Προσωπικού στην Υπηρεσία Δημόσιας Διοίκησης και Προσωπικού (Ιούλιος 1982-Νοέμβριος 1992). 

Στη συνέχεια διετέλεσε Πρώτος Διοικητικός Λειτουργός στο Υπουργείο Άμυνας. Την περίοδο Δεκέμβριος 1992-Απρίλιος 1993 εργάστηκε στο Υπουργείο Εσωτερικών. Την περίοδο Απρίλιος 2003-Απρίλιος 2000 ήταν Έπαρχος Αμμοχώστου. Την περίοδο Νοέμβριος 1999-Απρίλιος 2000 ήταν παράλληλα και Αναπληρωτής Λειτουργός Μετανάστευσης. Την περίοδο Μάιος 2000-Μάιος 2004 ήταν γενικός διευθυντής του Υπουργείου Εσωτερικών.

Είναι νυμφευμένος με την Μαίρη-Λίντα Τριανταφυλλίδου και έχει τρεις κόρες.

## Πολιτική διαδρομή
Στις Ευρωεκλογές του 2004 εξελέγη ευρωβουλευτής με το ΑΚΕΛ για την περίοδο 2004-2009. Συμμετείχε στην Συνομοσπονδιακή Ομάδα της Ευρωπαϊκής Ενωτικής Αριστεράς - Βόρειας Πράσινης Αριστεράς. Επανεξελέγη στις Ευρωεκλογές του 2009.

Ήταν μέλος της Επιτροπής Περιφερειακής Ανάπτυξης και αναπληρωτής στην Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων. Επιπλέον, διετέλεσε μέλος της αντιπροσωπείας του Ευρωπαϊκού Κοινοβουλίου για τις σχέσεις με την Αυστραλία και τη Νέα Ζηλανδία. Ακόμη, διετέλεσε μέλος της αναπληρωτής στην αντιπροσωπεία της Μικτής Κοινοβουλευτικής Επιτροπής Ευρωπαϊκής Ένωσης - Τουρκίας και μέλος στην αντιπροσωπεία της Ευρωμεσογειακής Κοινοβουλευτικής Συνέλευσης. Επιπρόσθετα, ήταν μέλος του Προεδρείου της Πολιτικής Ομάδας της Ευρωπαϊκής Ενωτικής Αριστεράς-Βόρεια Πράσινη Αριστερά και πρόεδρος της Αντιπροσωπείας του Ευρωκοινοβουλίου για τις σχέσεις του με το Παλαιστινιακό Νομοθετικό Συμβούλιο. Το 2006 έλαβε τη διάκριση του Καλύτερου Κύπριου Ευρωβουλευτή από το European Association of Geneva.

## Συγγραφικό έργο
Ο Κυριάκος Τριανταφυλλίδης έχει εκδώσει δύο βιβλία με θέμα την δραστηριότητα του ως ευρωβουλευτής:

*Η Ευρώπη Απαντά
*Από μια άποψη

## Παραπομπές

## Πηγές
*
*
*

Κατηγορία:Κύπριοι εκπαιδευτικοί
Κατηγορία:Ευρωβουλευτές εκλεγμένοι με το ΑΚΕΛ
Κατηγορία:Έπαρχοι Αμμοχώστου
Υπουργικό Συμβούλιο (Τουρκία)

Το **Υπουργικό Συμβούλιο** (τουρκικά: *Bakanlar Kurulu*) αποτελεί όργανο που ασκεί την ανώτατη εκτελεστική εξουσία στην Τουρκία. Αποτελείται από τους επικεφαλής των κυριότερων υπουργείων. Οι υπουργοί διορίζονται από τον πρόεδρο το υπουργικό συμβούλιο είναι η εκτελεστική εξουσία και είναι υπεύθυνο για τη διαχείριση του κράτους, και ο Πρόεδρος της Τουρκικής Δημοκρατίας προεδρεύει του υπουργικού συμβουλίου.

Το σημερινό υπουργικό συμβούλιο είναι το 62ο υπουργικό συμβούλιο της Τουρκίας και καθορίστηκε στις 29 Αυγούστου 2014.

## Δείτε επισης
* Κυβέρνηση της Τουρκίας

## Παραπομπές


## Εξωτερικοί σύνδεσμοι
* Επίσημη ιστοσελίδα του Πρωθυπουργού της Τουρκίας (Σημερινό Υπουργικό Συμβούλιο)

Κατηγορία:Πολιτική της Τουρκίας